b"\n_START_ARTICLE_\nL'illa dels morts\n_START_PARAGRAPH_\nL'illa dels morts \xe2\x80\x94Die Toteninsel en alemany\xe2\x80\x94 \xc3\xa9s una s\xc3\xa8rie de cinc quadres simbolistes del pintor su\xc3\xads Arnold B\xc3\xb6cklin (1827-1901)._NEWLINE_B\xc3\xb6cklin va crear cinc versions del mateix quadre, en el qual es representa un remer i una figura blanca sobre una petita barca, creuant una \xc3\xa0mplia extensi\xc3\xb3 d'aigua en direcci\xc3\xb3 a una illa rocosa. L'objecte que acompanya a les figures en la barca s'identifica generalment com un ta\xc3\xbct, i la figura blanca amb Caront, el barquer que en la mitologia grecoromana condu\xc3\xafa a les \xc3\xa0nimes a l'Hades._NEWLINE_B\xc3\xb6cklin mai va explicar el significat de la seva pintura; de fet, el t\xc3\xadtol de l'obra no es deu a ell, sin\xc3\xb3 al comerciant d'art Fritz Gurlitt, qui la va batejar aix\xc3\xad en 1883._NEWLINE_La primera versi\xc3\xb3 del quadre, que actualment es troba en el Metropolitan Museum of Art de Nova York, va ser creada a Flor\xc3\xa8ncia en 1880 a petici\xc3\xb3 de Marie Berna, el marit de la qual, el doctor Georg Berna, havia mort recentment. _NEWLINE_Altres versions posteriors del quadre es troben actualment a Basilea, Berl\xc3\xadn i Leipzig. La que existia en Rotterdam va ser destru\xc3\xafda durant la Segona Guerra Mundial._NEWLINE_L'obra ha atret l'atenci\xc3\xb3 de molt diverses personalitats: Adolf Hitler, en particular, estava obsessionat amb el quadre, una de les versions de la qual va arribar a posseir. Freud, Lenin i Clemenceau, entre altres, en tenien una reproducci\xc3\xb3 en la seva oficina."